Gandia acollirà aquesta Setmana Santa el Mediterranean Handball Cup - Torneig Internacional d'Handbol
23 març 2023

## Gandia acollirà aquesta Setmana Santa el Mediterranean Handball Cup - Torneig Internacional d'Handbol23 març 2023Última actualització: 23 març 2023

![](../gestion/img/ee3d0bf8030e3d139af236fc3c67bfcb7f80a4bf15a47fa9042f904aebba14e5.jpg)  
  

Del 6 al 9 d'abril esportistes nacionals i internacionals es donaran cita a la nostra ciutat i municipis per a disputar el torneig d'handbol Mediterranean Handball Cup. Més de 350 esportistes nacionals vinguts de comunitats com Catalunya, Navarra, Astúries, Aragó, Andalusia, Galícia, Comunitat Valenciana i País Basc a més de dos equips alemanys competiran entre ells per a alçar-se amb la victòria.  
  
Així ho han anunciat aquest matí la regidora delegada d'Esports, **Lydia Morant** qui ha estat acompanyada per l'organitzador del Torneig i representant de QL Sport, **Nacho Macipe**, i per **Salvador Verdú i Álex Ortega** del Club Handbol Gandia.  
  
Els aficionats d'aquest esport podran gaudir de manera completament gratuïta de l'handbol de qualitat en el Pavelló Municipal, el Pavelló del Raval, el Poliesportiu de Beniopa, (i també en les instal·lacions d'Oliva, Cullera, Favara i Lloc Nou).  
  
**Lydia Morant** ha valorat positivament aquest torneig com a eina per a posar en valor les instal·lacions municipals. "Volem agrair als organitzadors i al Club de la ciutat l'impuls que estan donant a l'handbol a la nostra ciutat" ha afirmat Morant qui ha destacat la important repercussió turística que tindrà. "Centenars de persones podran conéixer Gandia i la seua platja durant aquests dies. Estic segura que repetiran el pròxim estiu i gaudiran de la nostra gastronomia, el Centre Històric, la cultura i tots els nostres atractius turístics".  
  
Per part seua, Macipe ha volgut agrair el suport municipal i ha destacat que "malgrat tractar-se d'una primera edició, ja ha sigut reconegut com un dels tres millors en l'àmbit nacional pel nombre d'equips participants".  
Es tracta d'un torneig de categories masculina i femenina (aleví, infantil, cadet i juvenil) amb 66 equips en total i 158 partits.  
Sobre l'impacte a la ciutat i la platja, l'organitzador ha afirmat que el torneig mobilitza més de 2.600 persones produint prop de 8.000 pernoctacions que acabaran generant un impacte econòmic que rondarà el milió d'euros.  
  
Finalment, els representants del Club d'Handbol Gandia han agraït la confiança dels organitzadors i el consistori i s'han mostrat il·lusionats per l'impacte i la difusió que tindrà l'handbol a la ciutat.

[Documentos adjuntos](../gestion/documentos/3dfbeda6b60942e37280888b9931cce599601d7a910009758fde3886d91712e7.PNG)